Jarlanc vf der heide breit
JArlanc vf der heide breit·
valwent liehte rosen rot·
das ist manigem herzen leit·
dc dvrh minne lidet not·
mannes sinne· nah der minne· deste me·
trurent da der kalte sne·
velwet blv̊men vnd kle·

Sendes herze wirt ermant·
herzeclicher vngehabe·
so der linden ir gewant·
valwet vnd riset abe·
sende swere· ein sendebere· vinden kan·
swenne enbloͤtzet sich der tan·
vnd die winde stôssent dran·

IR vil reinen gv̊ten wib·
lant úch vinden also gůt·
dc ir steten frúndes lib·
machet froͤiderichen mv̊t·
úwer guͤte· hohgemvͤte· bringen sol·
dem getrúwen manne wol·
der vil kvmbers von iv dol·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse